Coldplay solisti muxlisi o‘z sevgilisiga turmush qurish taklifini bildirishi uchun konsertini to‘xtatdi (video)

Britaniyaning Coldplay rok-guruhi frontmeni Kris Martin Avstraliyaning Melburn shahridagi konsertida A Sky Full of Stars qo‘shig‘ini kuylayotgan vaqtda to‘satdan kuylashdan to‘xtadi va o‘z muxlislaridan biriga sahnaga chiqib, sevgan qiziga turmush qurish taklifini bildirishiga qo‘yib berdi, deb yozadi TJournal.

Yigitning sevgilisi taklifni qabul qildi, keyinroq esa jurnalistlarga o‘sha paytda “ishonchsizlik va baxt hislari aralashmasi”ni ko‘nglidan o‘tkazganini gapirib berdi.